วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
21 ธ.ค. 2559

วิเคราะห์ตลาดภาคบ่าย        
 
ภาครวมตลาดภาคเช้า
 SET Index ปิดภาคเช้า 1,511.99 จุด (+0.34 จุด, +0.02%)กรอบ 1,515-1,506 จุด มูลค่าการซื้อขาย 18,778 ลบ. เรียงลำดับมูลค่าการซื้อขายรายกลุ่มFIN ENERG TRANS ICT COMM BANK AGRI PROP ตามลำดับ. ตลาดภูมิภาค [Hang Seng +0.61%][KOSPI -0.06%][Nikkei225 -0.22%][ChinaA50 +0.75%][TAIEX -0.41%]

          [ติดตาม]

           – Crude Oil Inventories สหรัฐ 22.30น.
          Source : lnvesting.com
 
รัฐบาลญี่ปุ่นปรับเพิ่มการประเมินเศรษฐกิจครั้งแรกในรอบ 21 เดือน เหตุการบริโภคส่งออกสดใสขึ้น
          รัฐบาลญี่ปุ่นได้ปรับเพิ่มการประเมินภาวะเศรษฐกิจเป็นครั้งแรกนับตั้งแต่เดือนมี.ค. 2558 โดยระบุว่า การอุปโภคบริโภคของภาคเอกชนและการส่งออกปรับตัวดีขึ้น รายงานประจำเดือนธ.ค.ของสำนักงานคณะรัฐมนตรีญี่ปุ่นระบุว่า “เศรษฐกิจญี่ปุ่นฟื้นตัวปานกลาง และสามารถเห็นได้ถึงการปรับตัวดีขึ้นอย่างช้าๆในบางส่วน” ซึ่งการประเมินดังกล่าวนับว่าดีกว่าการประเมินก่อนหน้านี้ที่ระบุว่า “เศรษฐกิจมีการฟื้นตัวปานกลาง ขณะที่ยังมีความอ่อนแอปรากฏให้เห็นในระยะนี้” องค์ประกอบที่สำคัญของกิจกรรมทางเศรษฐกิจนั้น รัฐบาลญี่ปุ่นได้ปรับเพิ่มการประเมินการส่งออกและการอุปโภคบริโภคภาคเอกชน โดยระบุว่า ทั้งสองภาคส่วนกำลังปรับตัวดีขึ้น “การส่งออกไปยังเอเชียที่เติบโตขึ้น เช่น การส่งออกอุปกรณ์อิเล็กทรอนิก มีส่วนทำให้รัฐบาลปรับเพิ่มการประเมินการส่งออกเป็นครั้งแรกในรอบ 9 เดือน ขณะที่การเดินทางภายในประเทศที่เพิ่มสูงขึ้น เช่นเดียวกับยอดขายเสื้อผ้าและรถยนต์ ก็มีส่วนสนับสนุนให้รัฐบาลมีมุมมองที่เป็นบวกมากขึ้นเกี่ยวกับการอุปโภคบริโภคของภาคเอกชน” รายงานของสำนักงานคณะรัฐมนตรีระบุ (Source : IQ สำนักข่าวอินโฟเควสท์)
 
          IMPACT (+) U PTTGC CPF LH HMPRO BTSGIF ROBINS VGI APCS DELTA BLA WORK TTW KTC TICON EGCO 
          IMPACT (-) CPALL PTTEP SCB ADVANC PTT BAY JAS KTB STA HANA KBANK WORK BJC BBL TMB TISCO
 
แนวโน้มตลาดและหุ้นเทคนิคที่น่าสนใจ
          
SET Index ปิดภาคเช้า 1,511.99 จุด
          แนวรับสำคัญ 1,510 จุด
          SET index ช่วงเช้ามีแรงขายแต่ยังยืนแนวรับหลัก 1,510 จุด สัญญาณ MACD ตัดกันในทางลบ แนวรับหลักต่อไปที่สำคัญได้แก่ 1,510* และ 1,500 จุด แนวต้านระยะสั้นที่ระดับ 1,520 1,530 และ 1,550 จุดเป็นแนวต้านระยะกลาง
 
HANA (ราคาปิดภาคเช้า 36.50 บาท)
          ซื้อเล่นสั้นเบรกเหนือ 36 บาท
          HANA เบรกแนวต้าน 36 บาทระยะสั้นเป็นสัญญาณซื้อพร้อมปริมาณการซื้อขายและโมเมนตัมจากอินดิเคเตอร์สนับสนุน แนวต้านหลัก 37.50 และ 39.00 บาทตามลำดับ แนวรับสำคัญ 36.00 และ 35.00 บาทไม่ควรหลุดใช้เป็นจุดตัดขาดทุน
 
SLP (ราคาปิดภาคเช้า 1.93 บาท)
          แนวโน้มยืนเหนือ 1.90 บาท
          SLP ระยะสั้นแนวโน้มยืนเหนือ 1.90 บาทเป็นสัญญาณบวกระยะสั้น แนวต้านหลัก 2.00 และ 2.12 บาทเป็นแนวต้านสูงสุด แนวรับสำคัญ 1.90 และ 1.82 บาทเป็นแนวรับหลัก สัญญาณ RSI และ STO สนับสนุนการยืน ตัดขาดทุนหากหลุด 1.8 บาท 
     